3. การประกอบธุรกิจของแต่ละสายผลิตภัณฑ์

  ปัจจุบันบริษัทฯ ประกอบธุรกิจหลัก ดังนี้

- การค้าน้ำมันเชื้อเพลิงและผลิตผลได้จากการกลั่นน้ำมันปิโตรเลียม

  - การประกอบธุรกิจโทรทัศน์ผ่านดาวเทียม

  การค้าน้ำมันเชื้อเพลิง

ธุรกิจการค้าน้ำมันเชื้อเพลิงในปัจจุบันมีส่วนต่างของกำไรไม่มาก เนื่องจากการแข่งขันสูง
ตัวสินค้าไม่มีความแตกต่างในด้านคุณภาพ
แต่มักต่อสู้กันในเชิงของการบริการและการสนับสนุนอุปกรณ์ถังเก็บน้ำมันพร้อมหัวจ่ายน้ำมัน
ตลอดจนสินค้าที่เกี่ยวข้อง ได้แก่ น้ำมันหล่อลื่นประเภทต่าง ๆ
จึงต้องขายในปริมาณมากและเน้นการมาตรฐานในการบริการจัดส่งน้ำมัน

(1) ประเภทผลิตภัณฑ์ ได้แก่

- น้ำมันเบนซินออกเทน 91 และ 95

-   น้ำมันดีเซลหมุนเร็ว

-   น้ำมันไบโอดีเซล

ในอนาคตอาจจะต้องเพิ่มสายผลิตภัณฑ์ ได้แก่ น้ำมันแก๊สโซฮอล์ เป็นต้น

(2) การตลาดและภาวะแข่งขัน

ก. กลยุทธ์การตลาด

ปัจจุบันบริษัทฯ จำหน่ายน้ำมันเชื้อเพลิงโดยเน้นตลาดค้าส่งให้กับผู้ค้าน้ำมันอิสระ (Jobbers)
ภายในประเทศ ซึ่งขายต่อให้กับสถานีบริการ, กลุ่มสหกรณ์การเกษตรต่าง ๆ ,
กลุ่มผู้ใช้รายย่อยอีกทอดหนึ่ง

ข. ลักษณะลูกค้า

ผู้ค้าน้ำมันอิสระ (Jobbers) ภายในประเทศ ในอนาคตบริษัทฯ
จะเข้าสู่กลุ่มอุตสาหกรรมภาคเกษตร
ซึ่งเป็นกลุ่มผู้ใช้ที่มีกำลังการซื้อและปริมาณการซื้อสม่ำเสมอและต่อเนื่อง ทั้งนี้บริษัทฯ
มีนโยบายขายสินค้าประเภทน้ำมันหล่อลื่น ซึ่งมีส่วนต่างของกำไรสูงกว่าน้ำมันเชื้อเพลิง
อีกทั้งยังเป็นการสนับสนุนภาคเกษตรกรรมรายย่อยให้สามารถขยายกิจการได้อีกด้วย

ค. นโยบายการตั้งราคา

กำหนดราคาขายโดยใช้ราคาเปรียบเทียบกับคู่แข่งขันรายอื่น ๆ โดยยึดเขตพื้นที่ตลาดเป็นเกณฑ์

ง. ภาวะอุตสาหกรรม

บริษัทฯ ดำเนินการค้าน้ำมันเชื้อเพลิงภายใต้ข้อกำหนดตามมาตรา 10 แห่ง พรบ.
การค้าน้ำมันเชื้อเพลิง พ.ศ. 2543ค้าน้ำมันเชื้อเพลิงแต่ละชนิดหรือรวมกันทุกชนิดปีละตั้งแต่
30,000 เมตริกตันขึ้นไปแต่ไม่ถึง 100,000 เมตริกตัน

จ. แนวโน้มการเจริญเติบโตของอุตสาหกรรม

แนวโน้มการเจริญเติบโตเป็นไปตามการเจริญเติบโตทางเศรษฐกิจของประเทศ
ยิ่งเศรษฐกิจของประเทศดีขึ้น มีการขยายตัวของทั้งภาคเกษตรกรรม, อุตสาหกรรม, การบริการ,
การท่องเที่ยว, การขนส่งและอื่น ๆ ยิ่งมีความต้องการใช้มากขึ้น

  ฉ. ภาวะการแข่งขัน

ภาวะการแข่งขันในตลาดน้ำมันเชื้อเพลิงสูงมาก
แม้ว่าโอกาสในการแย่งชิงส่วนแบ่งในตลาดจะมีสัดส่วนขนาดเล็ก และมีคู่แข่งหลายรายก็ตาม
แต่บริษัทฯ
ได้เตรียมการด้านคู่ค้าที่สามารถเอื้ออำนวยในการจัดหาน้ำมันเชื้อเพลิงไว้หลายรายเพื่อรองรับและทดแทนความต้องการของลูกค้าในฤดูกาลที่มีปริมาณการใช้มาก
หรือช่วงขาดแคลนเนื่องจากการที่โรงกลั่นภายในประเทศบางโรงปิดซ่อมบำรุง
ตลอดจนวางนโยบายเพิ่มเสนอขายและบริการจัดส่งผลิตภัณฑ์น้ำมันหล่อลื่นด้วย

ช. ตำแหน่งของบริษัทในอุตสาหกรรม

ตำแหน่งอยู่ในลำดับกลาง ในกิจการประเภทเดียวกันที่เป็นผู้ค้าน้ำมันเชื้อเพลิงตามมาตรา 10 แห่ง
พรบ. การค้าน้ำมันเชื้อเพลิง พ.ศ. 2543

(3) การจัดหาผลิตภัณฑ์

ก. น้ำมันเชื้อเพลิง บริษัทฯ จัดหาน้ำมันเชื้อเพลิงจากผู้ค้าน้ำมันในประเทศทุกระดับทั้งขนาดใหญ่
กลาง และเล็ก ส่วนใหญ่จะมีคลังและถังเก็บขนาดใหญ่เป็นของตนเอง
ทั้งนี้เพื่อความสะดวกและความคล่องตัวในระบบการเข้ารับและจัดส่งน้ำมัน
ตลอดจนคุณภาพน้ำมันที่มีมาตรฐานตามที่รัฐบาลกำหนด

ข. กำลังการผลิตและปริมาณการผลิต : น้ำมันเชื้อเพลิง

น้ำมันเชื้อเพลิงแต่ละชนิดหรือรวมกันทุกชนิดปีละตั้งแต่ 30,000 เมตริกตันขึ้นไปแต่ไม่ถึง 100,000
เมตริกตัน

ค. ข้อมูลเกี่ยวกับวัตถุดิบ

น้ำมันเชื้อเพลิง ได้แก่ น้ำมันดีเซลหมุนเร็ว น้ำมันเบนซินออกเทน 91 และ 95 มีคุณภาพ
(Specification) ตามที่กระทรวงพาณิชย์กำหนด

ง. ขั้นตอนและเทคโนโลยีการผลิต

เป็นน้ำมันเชื้อเพลิงสำเร็จรูป จึงไม่มีเทคโนโลยีในการผลิต

  จ. ผลกระทบของฤดูกาล

ไม่มี เนื่องจากมีลูกค้าทุกประเภททั้งภาคการเกษตร, อุตสาหกรรม, การขนส่ง และการบริการ

ฉ. มาตรการป้องกันและแก้ไขผลกระทบกระเทือนคุณภาพสิ่งแวดล้อม

ผลกระทบต่อสิ่งแวดล้อม ไม่มี เนื่องจากทุกโรงกลั่นมีมาตรฐานการผลิตตามที่กฎหมายกำหนด
และผลการปฏิบัติจริงเปรียบเทียบกับอัตราสูงสุดตามกฎหมาย
สำหรับการดำเนินการจัดส่งน้ำมันอาจเกิดการรั่วไหลหรืออุบัติเหตุในระหว่างการขนส่ง
ซึ่งอาจจะส่งผลเสียต่อสิ่งแวดล้อม, ทรัพย์สิน และชีวิตของประชาชนได้ บริษัทฯ
จึงมุ่งเน้นจัดจ้างบริษัทขนส่งที่มีประสบการณ์และความพร้อมในการเข้ารับและจัดส่งและปฏิบัติงานอย่างเคร่งครัดตามข้อบังคับของโรงกลั่นและกฎหมาย

การประกอบธุรกิจโทรทัศน์ผ่านดาวเทียม

บริษัทฯ ได้ประกอบธุรกิจโทรทัศน์ผ่านดาวเทียม โดยการได้รับสิทธิ ในการจัดหา และ/หรือ
ผลิตโปรแกรมรายการโทรทัศน์ และ/หรือทำสัญญาร่วมผลิตรายการกับผู้ร่วมผลิตรายการโทรทัศน์
สำหรับช่องสถานีโทรทัศน์ดาวเทียม จำนวน 8 สถานี เป็นระยะเวลา 10 ปี จาก บริษัท เอ็ม วี
เทเลวิชั่น (ไทยแลนด์) จำกัด โดยมีค่าตอบแทนในการได้รับสิทธิร่วมผลิตรายการสำหรับระยะเวลา
10 ปี จำนวนเงิน 40,000,000 บาท และค่าเช่ารายเดือน เป็นจำนวนเงิน 600,000
บาทต่อหนึ่งสถานีต่อเดือน ส่งผลทำให้บริษัทฯ เข้าไปเป็นคู่สัญญากับผู้ร่วมผลิตรายกาทั้ง 8 สถานีแทน
บริษัท เอ็ม วี เทเลวิชั่น (ไทยแลนด์) จำกัด

บริษัทฯ อนุญาตให้ผู้ร่วมผลิตรายการ ร่วมผลิตรายการโทรทัศน์ โปรแกรมรายการโทรทัศน์
โดยมีเนื้อหาสาระ ไม่ขัดกับความสงบเรียบร้อย จารีตประเพณีและศีลธรรมอันดีของประชาช่น
ไม่ขัดต่อระเบียบ กฎหมายและความมั่นคงของประเทศ
เพื่อเผยแพร่ออกอากาศทางสถานีโทรทัศน์ดาวเทียม MVTV โดยมีรายชื่อโปรแกรมรายการ
ลักษณะรายการ และระยะเวลาของแต่สัญญาแสดงดังตารางข้างล่าง

  -------------------------------------------------------------------------------------------------------------------------
  ชื่อสถานี    ระยะเวลาสัญญา          บริษัทคู่สัญญา         ประเภทรายการ
  --------- --------------------- ----------------- -----------------------------------------------------------------------
  Hit       1 เม.ย. 2553 – 31     บริษัท เอ พลัส       รายการลูกทุ่งตลอด 24 ชั่วโมง
  Station   มี.ค. 2558             เอ็นเตอร์เทนเม้นท์    
                                  (มหาชน) จำกัด      

  OK TV     1 มิ.ย. 2553 – 31 พ.ค. บริษัท เอ พลัส       รายการเพลงลูกทุ่ง
            2558                  เอ็นเตอร์เทนเม้นท์    
                                  (มหาชน) จำกัด      

  MY TV     1 ก.ค. 2553 – 30      บริษัท มีเดีย ทัช จำกัด รายการนานาสาระ สาระบันเทิงจากประเทศเกาหลี ความเคลื่อนไหวของวงการภาพยนตร์
            เม.ย. 2555                              รายการเกี่ยวกับผู้หญิง ความรู้ทางด้านโหราศาสตร์

  H Plus    1 ก.ค. 2553 – 30 มิ.ย. บริษัท เอช พลัส      รายการเกี่ยวกับสุขภาพ โหราศาสตร์
            2558                  แชนแนล คอร์ปอเรชั่น  
                                  จำกัด              

  Kaset     15 มี.ค. 2553 – 14     บริษัท นิวตริริช จำกัด  รายการเกี่ยวกับการเกษตร
  Channel   มี.ค. 2556                               

  Bangkok   1 ม.ค. 2552 – 31 ธ.ค. บริษัท เวิลด์         รายการข่าว
  Today     2556                  เอ็นเตอร์เทนเม้นท์    
                                  จำกัด              

  Star      1 เม.ย. 2551 – 31     บริษัท เวิลด์         รายการบันเทิง กีฬา ท่องเที่ยว สุขภาพ เพลง
  Channel   มี.ค. 2556             เอ็นเตอร์เทนเม้นท์    
                                  จำกัด              

  ABAC      1 ก.พ. 2553 – 31 ม.ค. บริษัท เวิลด์         รายการเผยแพร่ของมหาวิทยาลัยอัสสัมชัญและเป็นสื่อการเรียนด้านภาษาอังกฤษควบคู่การบันเทิง
  Channel   2558                  เอ็นเตอร์เทนเม้นท์    
                                  จำกัด              
  -------------------------------------------------------------------------------------------------------------------------

(1) ลักษณะของผลิตภัณฑ์หรือบริการ

  บริษัทฯ ได้ทำสัญญาร่วมผลิตรายการกับบริษัท เอ็ม วี เทเลวิชั่น (ไทยแลนด์) จำกัด “MVTV”
  เป็นเวลา 10 ปี โดยเริ่มตั้งแต่ 1 ธันวาคม 2553 ถึง 30 พฤศจิกายน 2563
  โดยบริษัทได้รับสิทธิในการจัดหา และ/หรือ ผลิตรายการโทรทัศน์ และ/หรือ
  ทำสัญญาร่วมผลิตรายการโทรทัศน์กับผู้ผลิตรายการโทรทัศน์รายเดิมใน 8 ช่องสถานี
  เป็นระยะเวลา 10 ปี และมีสิทธิขอขยายระยะเวลาออกไปอีก 10 ปี
  โดยจะต้องตกลงค่าตอบแทนกันใหม่

รายละเอียดของช่องสถานีโทรทัศน์ดาวเทียม ทั้ง 8 สถานี โดยสรุปดังนี้

  ---------------- --------------- -----------------------------------------------------------------------
  ชื่อสถานี           สัญลักษณ์          ประเภทรายการ

  1. Hit Station   []              รายการลูกทุ่งตลอด 24 ชั่วโมง

  2. OK TV         []              รายการเพลงลูกทุ่ง

  3. My TV         []              รายการนานาสาระ สาระบันเทิงจากประเทศเกาหลี ความเคลื่อนไหวของวงการภาพยนตร์
                                   รายการเกี่ยวกับผู้หญิง ความรู้ทางด้านโหราศาสตร์

  4. H PLUS        []              รายการเกี่ยวกับสุขภาพ โหราศาสตร์

  5. Kaset Channel []              รายการเกี่ยวกับการเกษตร

  6. Bangkok Today []              รายการข่าว

  7. Star Channel  []              รายการบันเทิง กีฬา ท่องเที่ยว สุขภาพ เพลง

  8. ABAC Channel  []              รายการเผยแพร่ของมหาวิทยาลัยอัสสัมชัญและเป็นสื่อการเรียนด้านภาษาอังกฤษควบคู่การบันเทิง
  ---------------- --------------- -----------------------------------------------------------------------

  (2) การตลาดและภาวระการแข่งขัน

1.  การตลาด

    1.  นโยบายการดำเนินธุรกิจด้านการตลาด

  บริษัทฯ ได้กำหนดผู้ร่วมผลิตรายการโทรทัศน์แต่ละช่องสถานี ทำการเสนอรายการ สาระความรู้
  และความ

บันเทิง ที่แตกต่างกันตามประเภทของธุรกิจ โดยมีประเภทรายการหลากหลาย
ตรงกับความต้องการของผู้ชม และกำหนดผู้ชมแต่ละรายการอย่างชัดเจน

2.  กลุ่มลูกค้าเป้าหมาย ได้แก่ ลูกค้าที่เป็นกลุ่มผู้ประกอบการในธุรกิจต่าง ๆ
    ที่เข้าร่วมผลิตรายการ

โทรทัศน์กับบริษัทโดยตรง

3.  การจำหน่ายและช่องทางการจำหน่าย จะเป็นลักษณะขายตรงให้ลูกค้าผู้ประกอบการร่วมผลิต

รายการโทรทัศน์

2.  แนวโน้มภาวะอุตสาหกรรมและการแข่งขัน

  ปัจจุบัน ประเทศไทย
  มีสถานีโทรทัศน์ที่ให้ออกอากาศรับชมได้ทั่วประเทศโดยไม่เก็บค่าบริการจากผู้ชมรายการ

เป็นรายการโทรทัศน์ช่องฟรีทีวี ได้แก่ช่อง 3 5 7 9 11 และ ช่อง TPBS
นอกจากนี้ยังมีช่องรายการที่ผู้ชมจะต้องจ่ายค่าบริการ ได้แก่ บริษัททรูวิชั่นส์ จำกัด (มหาชน)
และผู้ประกอบการเคเบิลทีวีท้องถิ่น รวมถึงผู้ประกอบการรายอื่น ๆ
ที่ออกอากาศโดยผู้ชมจะต้องมีจานดาวเทียมให้ตรงความถี่ของผู้ประกอบการรายนั้น ๆ ด้วย

  สำหรับภาวะการแข่งขัน ในปัจจุบันธุรกิจโทรทัศน์ผ่านดาวเทียม เป็นธุรกิจที่ไม่ผูกขาด
  เป็นธุรกิจที่เปิดกว้าง ทำ

ให้มีผู้ประกอบการรายอื่น ๆ ที่สนใจเข้าแข่งขันทำธุรกิจด้านนี้อย่างไม่จำกัด
แต่ผู้ที่จะประสบความสำเร็จในธุรกิจนี้ได้ต้องมีศักยภาพความพร้อมในด้านเนื้อหา สาระ ความบันเทิง
รวมถึงบุคลากร ที่ทำให้ผู้ชมรายการเข้ามาสนใจชมรายการได้

  (3) การจัดหาผลิตภัณฑ์หรือบริการ

1.  การจัดให้ได้มาซึ่งผลิตภัณฑ์เพื่อจำหน่าย

    1.  รายการที่บริษัทฯ เป็นผู้ผลิตรายการ

  ปัจจุบัน บริษัทฯ ยังมิได้ดำเนินการผลิตรายการเองเนื่องจากเพิ่งได้เริ่มธุรกิจ แต่ในอนาคต
  บริษัทฯ มี

แผนการที่จะผลิตรายการเอง ซึ่งขณะนี้อยู่ในระหว่างการศึกษาและจัดทำแผนงานอยู่

2.  รายการที่ร่วมผลิตกับผู้ประกอบการภายนอก

  ปัจจุบัน บริษัทฯ ได้มีผู้ร่วมผลิตรายการในสัญญาร่วมผลิตรายการผ่านโทรทัศน์ดาวเทียม ครบทั้ง 8

สถานี แล้ว โดยผู้ร่วมผลิตรายการดังกล่าว เป็นผู้ดำเนินการผลิตเนื้อหาสาระ
และความบันเทิงหลากหลาย ให้แก่ผู้ชมแต่ละสถานี

2.  ผลกระทบต่อสิ่งแวดล้อม

  -ไม่มี-

(4) งานที่ยังไม่ได้ส่งมอบ

-ไม่มี-

ข้อจำกัดการประกอบธุรกิจ

ปัจจุบันพระราชบัญญัติการประกอบกิจการกระจายเสียง และกิจการโทรทัศน์แห่งชาติ พ.ศ. 2551
ได้ประกาศใช้ เมื่อวันที่ 5 มีนาคม 2551 เป็นต้นมา
โดยให้แต่งตั้งคณะกรรมการกิจการกระจายเสียงกิจการโทรทัศน์และโทรคมนาคมแห่งชาติ (กสทช.)
เป็นผู้พิจารณาออกใบอนุญาต ซึ่งจะต้องกำหนดคุณสมบัติ เงื่อนไข ข้อกำหนด และองค์ประกอบต่าง ๆ
สำหรับผู้ประกอบการโทรทัศน์ดาวเทียม
แต่ปัจจุบันยังมิได้มีการสรรหาและแต่งตั้งคณะกรรมการชุดดังกล่าวแต่อย่างใด
จึงมีผลทำให้การประกอบธุรกิจดาวเทียมยังไม่มีความชัดเจนและแน่นอนในทางปฏิบัติ
ซึ่งอาจมีผลกระทบต่อธุรกิจโทรทัศน์ดาวเทียมโดยรวมก็เป็นได้